tartuNLP/wikipedia-smugri-20251201 huggingface dataset:
Мосин, Михаил Васильевич

Мосин Михаил Васильевич (чачсь 1940-це иень сундерьковонь 2-це чистэ Жабина велесэ Ардатовской буесэ Мордовиясо — кулось 2022 иень ацамковонь 2-це чистэ) — тонадей-кельсодый. Филология тонань доктор (1987). Финнэнь-угрань Академиянь Академик (1988). Мордовия Республикань тонадомань шназь (заслуженной) важодиця (1995). Эрзя.
Эрямопингезэ.
Чачсь 1940-це иень сундерьковонь 2-це чистэ Жабина велесэ Орданьбуесэ Мордовиясо. Прядызе Мордовской виймасторонь (государствань) университетэнть историянь-филологиянь факультетэнть (1966), Тарту ошонь университетанть финнэнь-угрань кельтнень кафедрасо аспирантуранть (1969). 
1969 иестэ саезь — ассистент, прявт тонавтыця, доцент (1975), эрзянь келень кафедрань ветиця, Мордовской виймасторонь университетэнь филологической факультетэнь декан (1978–1980, 1987–2013). Финнэнь-угрань филологиянь кафедрасо – профессор (2018-це иестэ саезь).
1976—1977 иетнестэ тонавтсь рузонь кель Клагенфуртсо (Австрия), 1980—1982 иетнестэ — Тамперэнь университетсэ, эрзянь кель — Хельсинкинь ды Туркунь университетнесэ (Финляндия) 1991—1993 — Будапештэнь, Дебреценэнь ды Сегедэнь университетнесэ (Венгрия). . 
Сермадсь 250-де ламо тонань важодемат. М.В. Мосин ульнесь эрзянь-мокшонь вейсэндявксонь ютамонь (движениянь) Пурнавксонь (Советэнь) ламо региононь (межрегиональной) тевень топавтыця комитетэнь (исполкомонь) прявтокс (1994−2014), РФ-нь финнэнь-угрань раськетнень Ассоциациянь тевень топавтыця комитетэнь прявтокс.
Тонань интересэнзэ: фонетикань проблемат, морфология, валонь теевема, семантика ды история; 7 монографият, 33 тонавтнема кинигат ды лезкст, 11 валкст .
Кулось 2022 иень ацамковонь 2 чистэ.
Казнеть.
МР-нь (1995) ды РФ-нь (2002) шназь тонадомань важодиця. &lt;br&gt;
МР-нь виймасторонь премиянь лауриат (тонадома ды техника) (2000, 2006, 2014).&lt;br&gt; 
МР-нь прявтонь виймасторонь премиянь лауриат (2000, 2006, 2014). &lt;br&gt;
МР-нь Парламентэнь (2000), МР-нь виймасторонь Пурнавксонь Шнамо вал (Грамота) (2000). &lt;br&gt;
Ялгаксчинь (2006), «Российская нация» (2008) ды III эскельксэнь (степенень) Содавиксчинь орденэнь (2010) Кавалер.
 материалы науч.-практ. конф. "Функционирование языков и состояние этнокультуры вост. фин.-угор. народов: проблемы и перспективы развития" (4-7 июня 2003 г., г. Саранск) / [редкол.: Мосин М. В. (отв. ред.) и др.]. - Саранск : Типография "Красный октябрь", 2004. - 318, [1] с. ; 21 см. - Библиогр. в конце докл. - В надзаг.: Правительство Респ. Мордовия, Мордов. гос. ун-т им. Н. П. Огарева, Междунар. консультатив. ком. фин.-угор. народов. - 400 экз. - ISBN 5-7493-0747-6
 материалы докл. IV съезда мордов. (мокшан. и эрзян.) народа, 22-25 нояб. 2004 г. / [редкол.: М. В. Мосин (отв. ред.) и др.]. - Саранск : тип. "Крас. Окт.", 2005. - 116, [2] с. ; 20 см. - 250 экз. - ISBN 5-7493-0856-1
Поляков, Осип Егорович

Поляков Осип Егорович — чачсь 1953-це иень чадыковонь 24-це чистэ, Промзина велесэ Зубово-Полянской буень МАССР. Языковед, эрзянь, мокшонь ды финно-угрань лия кельтнень тонавтниця. Филологиянь наукань доктор (1997), профессор (1999). Мордовиянь Государственной премиянь лауреат (1999). Мокша. 
Эрямопингезэ.
Поляков Осип Егорович — (чачсь 1953-це иень чадыковонь 24-це чистэ, Промзина велесэ Зубово-Полянской буень МАССР. Прядызе Мордовской государсвтенной университетэнть. Финно-угроведениянь научной центрань координациянь Советэнь член (1993), РФ-нь финно-угрань раскетнень Ассоциациянь исполкомонь совиця (1995), фонетической наукань Международной обществань совиця, эрзя-мокшонь раськень вельмевтема Советэнь исполкомонь совиця (1995), Саранск ошсо эрзянь ды мокшонь вельмевтема комитетэнь прявт (1995), Россиянь финно-угрань народтнэнь Комитетэнь совиця, 1994 иестэ Международной библиографической обществась (АВI) казизе Поляковонь научной вешнеманзо кисэ Честень Международной культурной дипломсо (Сев. Каролина, США). . 
Публикациянзо.
Учебникень, тонавтнема пособиянь, валксонь, разговорникень, келень контактонь коряс, синхроничной дыдиахроничной Фонетикань проблематнень коряс статьянь автор. 
Поляковонь уководстванзо ало анокстазь научной роботат: «Современные мордовские языки» (Фонетика. Лексика Морфология. Синтаксис) — 4 томсо, «Мокшонь-рузонь валкс», одс ваннозь мокшонь орфографиянь, орфоэпиянь, пунктуациянь норматне. 
Двуязычие
Кирдяшов, Василий Филиппович

Кирдяшов Василий Филиппович — философ, философской наукань кандидат (1974), доцент (1981), профессор, Мордовия Республикань высшей школань заслуженной важодиця. Мокшо.
Эрямопингензэ.
Василий Кирдяшов чачсь1941-це иень якшамковонь 4-це чистэ Ташто Синдрово велесэ Мордовской АССР-нь Краснослободской буесэ. 
Прядсь Мордовской государственной университетэнть историянь-филогиянь факультетэнть. Прядызе сонзэ ды тусь служамо армияв.
Кандидатонь дессиртрациянзо «Развитие социальной структуры социалистического общества и изменение социальной ориентации молодежи» идизэ 1974 иестэ Казанень университетсэ. Доцентэнь лементь максызь тензэ 1981 иестэ. 
Научной исскувумазо-теманзо: од ломантнень социальной ды профессиональной ориентацияст, этнополитология (сон ульнесь юрокс путыцякс ды ушодыцякс), этнополитической отношениятне. Сёрмадсь 100-до седе ламо научнойть ды тонавтома-методической важодевкст, 10 учебникть, 2 монографият. Сон важодсь 
V-це ды VI-це Весемирэнь суоми-грань раськетнэнь Инекужотнесэ (Ханты-Мансийск (2008) ды Шиофок, Венгрия (2012), IV-це Россиянь суоми-угрань раськетнень съездсэ (Саран ош (2009), V-це мордвань раськетнэ съездсэ (2009 и.). 
Казнеть.
Ульнесь казнясь «20 лет победы в Великой Отечественной войне 1941-1945 гг.», 2000-це иестэ Кирдяшовнэ В. Ф. максозь «Заслуженный работник высшей школы Республики Мордовия» медалесь. Канни Важодемань ветеран, Университетэнь важодемань ветеран лемтнень.
Архангельский, Александр Андреевич

Архангельский, Александр Андреевич, композитор, хоронь дирижёр, тонавтыця.
Эрямо пингезэ.
Чачсь Пензань губерниянь Наровчатонь уездэнь Ташто Тезиково (Старое Тезиково) велесэ 1846-це иень ожоковонь 11-це чистэ.
РСФСР-нь заслуженной артист (1921). Вишка пингстэ эрясь роднянь-раськень кедьсэ Краснослободскойсэ. Прядызе Пензань духовной семинариянть. 1862-це иестэ саезь – Пензасо архиереень хоронь регент. 1870-це иестэ мольсь кунсолыцякс (вольнослушателекс) Санкт-Петербургонь военно-медицинской академияв, секе жо шкане тонавтнесь Технологической институтонь химиянь факультетсэ. Ансяк сонзэ ускизе-саизе музыкась, васняяк церьковансесь. 1873-це иестэ саезь сон ульнесь военной учреждениятнень хоронь регентэкс. 1885 – 1908-це иетнестэ тонавтсь морамо тейтерявань Патриотической институтсо, 1891 – 97-це иетнестэ – Александровской лицейсэ, 1893 – 98-це ды 1904 – 06-це иетнестэ – Екатерининской женской училищасо, 1913 – 19-це иетнестэ – Музыкань институтсо. 1902 – 08-це иетнестэ панжсь хорсо морамонь стякодо курсат. 1880 – 1923-це иетнестэ ветясь сводной хор, конань репертуарсольть духовной песнопеният, истя жо рузонь, славянонь ды западно-европейской раськень (народной) морот. Мейле репертуарось келейгавтовсь рузонь ды европань эрьва кодамо пингень ды лувонь (стилень) духовной музыкасо. Ардтнесь хоронзо марто Россиява ды Европава. 1901-це иестэ Санкт-Петербургсо тейсь морамонь (певческой) благотворительной вейсэндявкс, кона вейсэндясь ошонь весе хортнэнь. 1906-це иестэ саезь – церьковань хоронь ладямонь (эмигрировась) коряс Святейшей синодонь прявт инспектор. 1923-це иестэ тусь лия масторов ды панжсь Прагасо студентэнь рузонь вейсэнь хор, кона композиторонть куломадо мейле кандтнесь лемензэ.
Архангельскоень шкинемазо парсте содавсь эрзянь-мокшонь масторонь духовной куротнесэ. 20-це пингень ушодовомсто паломниктне тешкстнесть Пайгармань Параскево-Вознесенской авань монастырень хоронть ды башка  сень, кода сон морась «Хвалите имя Господне» Архангельскоень песнопениянть. Кода Архангельский композиторось совавтсь церковной литургической морамонтень башка вайгелень ды хоронь группань вейсэ тевс нолдамо (сочетания), ды истя жо совавтсь моравксонтень (мелодикантень) обиходной распевть ды раськень моронь мотивть.
Кулось Прага ошсо, Чехия; калмазь Санкт-Петербургсо.
Сочиненият.
Александр Андреевич Архангельский : Воспоминания современников. Духовно-муз. соч. М., 1999.
Литературась.
https://ru.wikipedia.org/wiki/%D0%90%D1%80%D1%85%D0%B0%D0%BD%D0%B3%D0%B5%D0%BB%D1%8C%D1%81%D0%BA%D0%B8%D0%B9,_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80_%D0%90%D0%BD%D0%B4%D1%80%D0%B5%D0%B5%D0%B2%D0%B8%D1%87
http://www.pravenc.ru/text/76438.html
http://www.pravklin.ru/publ/kompozitor_a_a_arkhangelskij_k_170_letiju_so_dnja_rozhdenija_23_oktjabrja_1846_g_16_nojabrja_1924_g/2-1-0-3111
427 ие м. п. икеле

427 ие м. п. икеле.
Бардин, Пётр Яковлевич

Бардин, Пётр Яковлевич (псевдонимезэ П.Ардин), поэт, журналист, критик, литературовед.
Эрямо пингезэ.
Чачсь Саран ошонь неень Октябрянь райононь Пакся Тавла велесэ 1934-це иень ожоковонь 17-е чистэ.
Филологиянь наукань кандидат (1989-це ие). Прядсь Рязанень парт. школа (1961-це ие), Мордовской государственной университет (1970-це ие). 1961 – 77-це иетнестэ – «Эрзянь правда» газетань литсотрудник; 1977 – 79-це иетнестэ – «Сятко» журналсо прозань отделэнь редактор; 1979 – 89-це иетнестэ – НИИЯЛИЭ-нь эрзянь-мокшонь литературань секторонь вишка (младшей) научной важодиця (сотрудник). «Ливтяк, мирэнь нармунь» Бардинэнь васенце валморозо ульнесь печатазь «Изнямо» альманахсо (1951-це ие); мейленсетне – истямо вейсэнь пусмосо, кода «Валске» (1962-це ие), «Васень эскелькст» (1964-це ие), «Тештень пиземе» (1979-це ие) ды лият.
«Седей валт» (1969-це ие) поэтэнть васень пусмозонзо, политикань ды пейзажонь лирикадо башка, совасть сатирань сёрмадовкст. Бардин – литературань портретэнь автор (С. Г. Фетисов, Ф. К. Андрианов, В. Ю. Юшкин, К. Г. Абрамов, И. А. Калинкин, П. К. Любаев, А. М. Доронин), конат совасть «Современная мордовская литература. 60 – 80-е годы» кавто томонь пурнавксонтень (1991-це ие, 1993-це ие). Сон сёрмадсь пародият А. К. Мартыновонь, А. М. Доронинэнь, Д. Т. Надькинэнь, Н. И. Ишуткинэнь валморост лангс. Истя жо сон баснянь-притчань, баснянь-инвективань автор. Ваннось эрзянь-мокшонь литературасо ды фольклорсо В. И. Ленинэнь образонь невтема стакачитнень, ваннось эрзянь ды мокшонь литературатнень татаронь литературанть марто сюлмавкстнэнь. Топавтсь тев «Памятники мордовского народного музыкального искусства» колмо томсо академической антологиянть теемасо.
Кулось Пакся Тавласо 1989-це иень якшамковонь 13-це чистэ.
Сочиненият.
Воин Отчизны. Косогоры. Апрель : ст. / / Антология мордовской поэзии. Саранск, 1987;
Горниповт ды палакст : стихть, баснят, пародият. Саранск, 1989.
Корнишина, Галина Альбертовна

Корнишина Галина Альбертовна — чачсь 1959-це иень ожоковонь 2-це чистэ, Атяшево велесэ Атяшевонь буесэ Мордовиясо. Естествознаниянь Россиянь Академиясо совиця, профессор, исторической наукань доктор. .
Эрямопингезэ.
Галина Альбертовна — чачсь 1959-це иень ожоковонь 2-це чистэ, Атяшево велесэ Атяшевонь буесэ Мордовиясо. Сон прядызе Мордовской государсвтеной университетэнь историко-географической факультетонть (1981), МНИИЯЛИЭ-нь аспирантура «Этнография» специальностень коряс (1984) идезэ кандидатонть диссертациянзо «Сельская семья мордвы Самарского Заволжья теманть коряс (1992), 2001 иень сундерьковонь — «Традиционно-обрядовая культура в системе мордовского этноса (структура, субъекты, состоавыне комопненты)» теманть коряс докторской диссертациянзо М.В. Ломоносовоньлемсэ Московонь государсвтенной университетсэ . 
Литературась.
Г.А. Корнишина нолдась научной ды учебно-методичесокй 100 важодемат, ютксост 3 монографият. &lt;br&gt;
Мезин, Пётр Михайлович

Мезин Пётр Михайлович — чачсь 1941-це иень медьковонь 12-це чистэ МАССР-нь Зубово-Полянской буень Потьма станциясо. Мокшо. Прядызе Мордовской государсвтенной университетэнть историко-филологической факультетонть. 1995 иестэ идизе «Материальная культура мордвы-эрзи и мокши (пища,
утварь, одежда). Эволюция с концах ХIХ в. по 80-е гг ХХ в.» теманть коряс кандидатской диссертациянзо. 
Литературась.
Зярыя роботань автор:
Разживин, Вячеслав Фёдорович

Разживин Вячеслав Фёдорович — этнограф. Исторической наукань кандидат (1983). Руз. 
Эрямопингезэ.
Разживин Вячеслав Фёдорович — чачсь 1941-це иень даволковонь 22-це чистэ Иссаважодемань поселкасо Иссинской буень Пенза ёнкссонь, служащеень семиясо. Прядызе А.П. Байкузов лемсэ Рузаевка ошонь железнодорожной училищанть (1959), Мордовской государственной университетэнть (1968). 1968 — 1970 иетнестэ — Университетэнь ВЛКСМ-нь комитетэнь секретарь. 1970 — 1984 — МНИИЯЛИЭ-нь археологиянь ды этнографиянь секторонь научной сотрудник. 1984 — тонавтыця, 1988 иестэ саезь течис — М.Е. Евсевьевень лемсэ Мордовской государственной пединститутонь отечественной историянь ды политологиянь кафедрань доцент. Ульнесь В.С. Ивашкинэнь, Н.Ф. Беляевень, Н.В. Шиловонь, А.Е. Кильмяшкинэнь, Р.А. Агишевень, М.А. Бибинэнь ды лиятнень ютксо васеньце тонавтыцякс кафедрасо. Сон 7 монографиянь ды 50 седе ламо наукань ды тонавтома-методикань важодемань сёрмадей.
Теде башка сонзэ ули вечкема ёрокчизэ – артома. Сонзэ пурнавксонзо – эрьва кодат московало пейзажт, конань сон артынде ютазб пингенб 60-це иетнэстэ, зярдо ульнесь армиясо.
Кудораськезэ.
Низэ - Валентина Ефремовна
Литературась.
Тонавтни эрзя-мокшотнень этнодемографической проблематнень ды Мордовиянь эрицятнень ламочист динамиканть. Сермадсь ламо научной статьят. «Мордва.
Историко-этнографические очерки» (1981), «История Мордовской АССР с древнейших времён до наших дней» (1984) коллективной монографиятнень автортнэстэ ды художественной оформительтнестэ вейкесь.
Фирстов, Иван Иванович

Фирстов Иван Иванович — чачсь 1918-це иень даволковонь 2-це чистэ Новые Верхиссы велесэ Инсарской буесэ ней Мордовиясо - кулось 1982 иестэ Саран ошсо. Тонатыця, историк, исторической наукань кандидат. Мокшо. 
Эрямопингезэ.
Научной 40 ламо роботань автор. Ванкшнынзе ХХ пингень куншкавидьстэ саезь — ХХ пингень ушодома шкас мокш-эрзянь краенть аграрной историястонзо социально-экономической проблематнень, реформадо мейлень шкастонть Мордовиясо кустарной промышленностенть касоманзо, крестьянстванть революционной ролензэ. 
Ульнесь «Очерки истории Мордовской АССР» книганть анокстыцятнестэ вейкекс, редактировась — МНИИЯЛИЭ-нь учёной запискатнесэ «История, археология ды этнография» сериянть. Ульнесь «Революция 1905 — 1907 гг на территории Мордовии» ды «Мордовия в период упрочения Советской власти и Гражданской войны» документэнь сборниктнень пурныцякс ды редколлегиянь совицякс.
Лузгин, Александр Степанович

Лузгин Александр Степанович — этнограф, исторической наукань доктор (2002), профессор. Мордовия Республикань Государственной премиянь лауреат (2019). Эрзя-мокшонь общественной движениянь Советэнь межрегиональной исполкомонь прявт. Мордовия Республикань национальной политикань коряс министра (Председатель Государственного комитета Республики Мордовия
по национальной политике) (2003-2014). Эрзя.
Эрямопингезэ.
Александр Степанович чачсь 1949-це иень якшамковонь 8-це чистэ Торбеева велесэ Торбеевской буень неень Мордовиянь модасо. Прядызе М.Е. Евсевьевонь лемсэ Мордовской педогогической институтось филологиянь факультетэсь 1972 иестэ. Мейле 1973 иестэ ульнесь Мордовиянь АССР-нь Министрань Советэнь вакксо НИИЯЛИЭ-нь аспирантурась. Лузгинэнь научной тевензэ сюлмазь эрзя-мокшонь ды рузонь эрицятнень материальной культураст койтнень тонавтнемаст марто, ХХ пингень пелевидьстэ саезь ХХ пингень меельце нилеце пельксэнть видьс Мордовиясо промыслатнень тонавтнемантень () . Сёрмадсь научной ламо важодемат, сень ютксо 4 монографият Мордовиянь народтнэнь материальной ды духовной культурань проблематнень коряс статьят; «Промыслы Мордовии» (1995), «Жизнь промыслов» (2001) книгат Сон «Память» (1994 — 1999) книгань издательской проектэнь автортнэстэ вейкесь, кода и «Всё о Мордовии» справочникенть (1997), «Серафим Саровский» альбомонть, (1998), «Мордовия на рубеже веков» (1999) книганть-альбомонть. Казезь «За трудовую доблесть» медальсэ.
Кудораськезэ.
Тетязо - Степан Герасимович&lt;br&gt;
Авазо - Евдокия Гавриловна&lt;br&gt;
Низэ - Надежда Алексеевна &lt;br&gt;
Терйтерезэ - Мария
Ефимова, Мария Фёдоровна

Ефимова Мария Фёдоровна — чачсь 1937-це иень якшамковонь 08 чистэ, неень Зубова Полянань буень Зубова Поляна велесэ). Прядызе Мордовиянь государственной университетэнь филологиянь факультетэнть (1961). Филологиянь наукань кандидат (1968). Финнэньугрань литературань кафедрань доцент (1970). Мокшава. Казезь Саранск ошонь Ленинской райононь Администрациянь депутатонь Советэнь Почётонь грамотасо. 
Научной важодемазо.
Наукасо тевензэ: эрзянь-мокшонь фольклористикань касомань-кемекстамонь кевксте-матне, тиринь литературань тонавтнемань методикась. Печатавксонзо: наукань ды тонавто-мань-методикань малав 50 важодевкст, тень ютксо 10 тонавтнема книгат монографият, тонавтне-мапельть, хрестоматият, эрзянь-мокшонь фольклоронть тонавте неманзо коряс программат:
Беляева, Надежда Фёдоровна

Беляева Надежда Фёдоровна — чачсь 1950-це иень якшамковонь 2 чистэ Польское Цибаево велесэ Темниковской буесэ, этнограф. Исторической наукань доктор (2002). Мокшо. 
Эрямопингезэ.
1980 — 1990 иетнестэ — МНИИЯЛИЭ-нь археологиянь ды этнографиянь секторонь ст. научной сотрудник. 1990 — 1994 — старшой преподаватель, 1994 — М.Е. Евсевьевень лемсэ МГПИ-нь мировой ды национальной культурань, историянь, политологиянь ды
правань кафедратнень доцент. Научной исследованиянзо — эрзя-мокшотнень этнопедагоги-каст ды духовной культураст. Научной ды учебно-методической 100 ламо важлдемань автор, сетнень ютксо 7 монографият ды тонавтнемань 2 пособият. 
Публикациянзо.
В надзаг.: Федер. агентство по образованию, Правительство Респ. Мордовия, Гос. ком. Респ. Мордовия по нац. политике, Мордов. гос. пед. ин-т им. М. Е. Евсевьева, Общерос. обществ. орг. "Ассамблея народов России", Некоммерч. ассоц. "Поволж. центр культур финно-угор. народов"
Текст и подписи парал. : рус., англ.
Традиционное воспитание детей у мордвы / Н.Ф. Беляева; Под ред. В.И. Козлова; М-во образования Рос. Федерации. Морд. гос. пед. ин-т им. М.Е. Евсевьева, Рос. гуманитар. науч. фонд "Волж. земли в истории и культуре России". - Саранск : Морд. гос. пед. ин-т им. М.Е. Евсевьева, 2001. - 186 с., [13] с. ил. : табл.; 20 см.; ISBN 5-8156-0061 X
Балашов, Виктор Андреевич

Балашов Виктор Андреевич — чачсь 1937 -це иень якшамковонь 1 чистэ Зарубкино велесэ Зубово-Полянской буесэ ней Мордовия, кулось 1997 иень медьковонь 27 чистэ, Саранск ошсо. Историк, этнограф. Исторической наукань доктор (1992), профессор (1993). Социологической наукань Академиянь действительной член (1994), РФ-нь наукань заслуженной тевветий (1995). Васеньце Н.П. Огаревонь лемсе Мордовской государственной университетэнь проректор. Мокшо.
Эрямопингезэ.
Виктор Андреевич — чачсь 1937 -це иень якшамковонь 1 чистэ Зарубкино велесэ Зубово-Полянской буесэ ней Мордовия.
Прядсь 3убово-Полянской педогогической училища (1955), Мордовской государственной университет (1960), МНИИЯЛИЭ-нь аспиранту-
ра (1967). 1967 иестэ саезь — ассистент старшой тонавтыця, СССР-нь историянь кафедрань доцент 1991 иестэ — исторической факультетэнь декан, Россиянь раськетнень од шкань историянь кафедрань заведующей, 1992 — 1997 иетнестэ — Мордовской государственной университетэнь проректор. Тонавтнесь Равчиресэ ды Приуральясо этнокультурной процесстннь. Анокстась наукань 10 кандидатт. 
Кулось Виктор Балашов 1997 иень медьковонь 27 чистэ, Саран ошсо.
Публикациянзо.
Малав сядо научной роботань автор, сынст ютксо «Культура и быт мордовского колхозного села» (1975), «Бытовая культура мордвы. Традиции и современность» (1992) монографият:
Алёшкин, Андрей Васильевич

Алёшкин Андрей Васильевич — (1935-це иень чадыковонь 30-це чистэ, Калиновка велеэ Сорокинань буесэ неень Тюменень ёнкссо), литературовед, критик. Филологиянь наукань кандидат, доцент МР-нь наукань заслуженной деятель (1995). Мокша. 
Эрямопингезэ.
Литературань кинть лангс чалгась 1954-це иестэ. Наукань тевензз алтазь эрзянь-мокшонь литературасо народонь ды башка ломанень невтеманть, — литературатнень ютксо сюлмавкстнань, Равчирень раськетнень Октябрядо икелень литературань эрямост ванкшномантень. Сёрмадсь ды нолдась 8 монографият: «Единство традиций» (1968), «Эпос дружбы» (1985) ды лият. Пек содавикс литературань-критикань, статьянь «Арьсемат» пусмозояк (1989). А.В. Алёшкин — Н.И. Черапкинда ледстнемань ды статьянь «Доктор литературы» (1996) ды «Антология мордовской литературы ХVIII —ХХ вв.» (2003) книгатнень пурныця
Беспалова–Еремеева Раиса Макаровна

Еремеева Раиса Макаровна — морыця (меццо-сопрано). Эрзя.
Эрямо пингезэ.
Раиса Макаровна Беспалова–Еремеева чачсь неень Мордовия Республикань Ромоданбуень Курилова велесэ 1925-це иень якшамковонь 21-це чистэ.
РСФСР-нь (1970-це ие), МАССР-нь (1964-це ие) народной артистка. МАССР-нь заслуженной артистка (1957-це ие).
Саратовань государственной консерваториянть 1952-це иестэ прядомадо мейле – моронь ды киштемань эрзянь-мокшонь ансамблянь прятморыця, 1959 – 73-це иетнестэ – музыкальной комедиянь Эрзянь-мокшонь государственной театрань прявтморыця. 1973-це иестэ саезь 1991-це иес тонавтсь Саранонь музыкальной училищасо. Ульнесь вельть редявикс вайгелезэ ды драмаической налксицянь ёрокчизэ.
СССР-нь Верховной Советэнь депутат (1963-це ие).
Казезь «Знак почёта» орденсэ ды зярыя медальсэ.
Кулось Саран ошсо 1993-це иень ацамковонь 8-це чистэ.
Партиянзо.
Морась истят партият: Литова, Вяжай (Л. П. Кирюковонь «Литова», «Нормальня»), Кармен (Ж. Бизень «Кармен»), Полина, Ольга (П. И. Чайковскоень «Пиковая дама», «Евгений Онегин»), Сузуки (Дж. Пуччининь «Чио-Чио-Сан»), Малика (Л. Делибень «Лакме»).
Раськезэ.
Тетязо — Макар Фомич Беспалов, эрзя, седясь балалайкасо, вечксь морамо.
Авазо — Крестиния Силантьевна Хлопотова.
Мирдезэ — Дмитрий Иванович Еремеев (1927—2006), морыця (тенор), РСФСР-нь налксиця, МАССР-нь налксиця.
Литературась.
https://www.kino-teatr.ru/teatr/acter/w/sov/347144/bio/
https://ru-wiki.ru/wiki/%D0%91%D0%B5%D1%81%D0%BF%D0%B0%D0%BB%D0%BE%D0%B2%D0%B0-%D0%95%D1%80%D0%B5%D0%BC%D0%B5%D0%B5%D0%B2%D0%B0,_%D0%A0%D0%B0%D0%B8%D1%81%D0%B0_%D0%9C%D0%B0%D0%BA%D0%B0%D1%80%D0%BE%D0%B2%D0%BD%D0%B0
Коринфский, Михаил Петрович

Михаил Петрович Кори́нфский (алкуксонь буелемезэ Варенцов; 1788, Арзамас — 1851-це иень аштемковонь 22 (8)-це чи, Казань) — россиянь архитектор, зодчей, коллежской асессор.
Эрямопингезэ.
Михаил Петрович Варенцов чачсь иконостасонь керсиця кудораськесэ, арзамасонь мещанин, эрзя. Тонавтнесь А. В. Ступинэнь художественной школасо. 1808-це иестэ Коринфской цидярдсь экзамент ды кармась тонавтнеме Петербургонь художествань академиясо, А. Н. Воронихинэнь архитектурань классо, конань прядомадо мейле лемдявсь 14-це классонь художникекс. Ёрокчинзэ кастась Санкт-Петербургонь Казанской соборонь, А. С. Строганов графонь кудонь, Зиновьевень дачанзо ды лиянь мезень путомасо-стявтомасо.
1810-це иень умарьковонь 27-це чинь Художествань академиянь Советэсь ваннынзе ды шнынзе Арзамасонь туртов Воскресенской соборонь плантнэнь, конатнень невтинзе Коринфской.1810-це иень ацамковонь 22-це чистэ те архитектурань композициянть кис Михаил Петровичнень макссть сиянь васенце медаль.
1814-це иестэ Арзамассо ушодови Коринфскоень планонзо коряс Воскресенской соборонь стявтомась.
Теке жо иестэнть Коринфской панжи Арзамассо художественной архитектурной училища. 1813-це иестэ саезь 1823-це иес арсесь-тейсь ды стявтсь эсензэ проекттнэнь коряс эрьва кодат кудот Нижегородской, Пензань ды Симбирень губерниятнесэ. 1823-це иестэ саезь 1832-це ие видьс служи губернской секретарекс Симбирень Дворянской собраниясо. Те шкастонть сонзэ проекттнэнь коряс Симбирскойсэ ушодови Свято-Троицкой кафедральной соборонь стявтомась, тевень вечкема кудонь (дом трудолюбия), губернской гимназиянь, удельной конторань ды лиянь мезень одс теемаст. 1825-це иестэ Свято-Троицкого Симбирской кафедральной соборонь проектэнть кис тензэ макссть Художествань академиянь «аравтозь» («назначенной») академикень лем, 1830-це иестэ кемекстызь действительной академикень лемсэнть.
1833-це иестэ Коринфской стясь Казань ошсо Особой строительной комитетэнь прявтс. Эсь проектэнзэ коряс сон стявты обсерваторииянь, Казанень университетэнь тонавтнема комплексэнть туртов анатомиянь театра, ванны-теи Арзамасонь уездной училищань лангонь плантнэнь.
Кулось Михаил Петрович Казаньсэ 1851-це иестэ. Калмазь Арской калмолангсо Анастасия Александровна (1862?) нинзэ марто.
Обран Ош

Обран Ош — кемекстазь эрзя раськень прявт ош, Алоош, ошонь юровтома таркасонть, Эрзянь Масторонь кирдиенть форпост ды лия масторонь микшницятнень пельде каявксонь пурнамо тарка. Паряк ульнесь стявтозь тосо, косо ней Нижегородской кремлясь; Ока леенть ёнов ваномга ды ванстомга, башка кемекстазь утомкардотне ульнесть стявтозь Дятловы пандотнесэ.
Этимологиясь.
Ош эрзякс пирязь, кемекстазь «эрямо тарка», Обран — прявтонть лемезэ, кона вастневи летописьтнесэ.
Историясь.
Нижноень кремлянть территориясонть, ды лия таркатнесэ, течинь археологтнэнь сявлематне исковоматне невтить: Ока ды Рав лейтнень сэрейть чиретнева пек ламо кевень шкань.эрямо таркат ды калмазэрть. Улить знярыя эсь койсэ арсемат Нижной ошонь юровтомадонть. Вейкесь эйстэст ёвтни эйстэнзэ кода рузонь центрадо, кона ульнесь стявтозь эрзя ошонть тарказонзо. XII пингенть ушодомазонзо, Ока леенть Рав лейс прамо таркасо модатне ульнесть эрзятнень, конат эрясть биляртнэнь - булгартнэнь «протекторатонть» ало. 
Хроник XVII пингень хроникатне видьстэ ёвтнить Обран оштонть Ока леень Рав лейс прамо тарскасонть.
1171 -це иестэнть Андрей Боголюбский кучизе Мстислав цёранзо булгартнэнь лангс. Мартонзо арсесть вейсэндявомо муромонь ды рязанень князьтнень цёратне. Мстислав сась Обран ош алов ды ушодсь кармавтомо эрзятнень совамо суздалень князенть кедензэ алов. Мстислав князесь ушодызе тюреманть ды ошось ульнесь изнязь. Таркасонзо князесь стявтызе эсь кемекстазь кардоутомзо, ансяк эрзятненень кенерсть само лия таркасто эрзянь ушманвийтне ды изнизь Мстиславон дружинатнень Щербинки веленть вакссо.
Обран Оштонть кортыть эрзянь хроникатнесэ ванстазь эрзя раськень маралядонть Пургаз инязордонть лецтнематне. Сон кадызе, тусь Обран Ошсто ды теде мейле се таркасонть, 1221 –це иестэнть Юрий Всеволодович володимирэнь князесь, стявтсь кемекстазь кардоутом, кона ульнесь лемдязь «Новый город Нижней земли». 
Советской учёнойтнень важодемасонть эрзянь Обран Ошто содамочитне ульнесть кекшезь, сын ульнесть, ды нейгак а эцевить официальной версияс Нижньой Новгородонь эрямопингеденть. Тевень кувалт ташто Нижноень явомась зярыя пингеть ванстась умонь эрямо таркатнень: Ильинка буесь – купецт ды сюпавт ошонь эрицят; Балчуг –микшнема тарка ды венчсэдявкс; Покровкадонть чилисема ёнов, паряк Эрзянь Мастор чирязтнэнь модатнесэ, стясть дворянтнэнь ды посадонь мастерломатнень кудост. Кезэрень шкань Обран Ош лемесь, паряк ванставсь «Ошарская» пенть лемсэ. Нижноень таркасо эрзянь оштонть ёвтнесть содавикс историктне В. Татищев, Н. Карамзин, М. Покровський.
Легендатне.
Нижнойсэ ули ошонь ёвтнема седе, кода Нижноень кремлянть Коромысловской палманькудонть (башнянть) юровтомсто, алонзо ульнесь калмазь сюпав содавикс буень од тейтерь, истя, кода тейнесть умонь эрзятне, зярдо юровтсть одт кемекстазь кардоутомт.
Пашутина, Ольга Владимировна

Пашутина Ольга Владимировна, библиотекарь-библиограф.
Эрямо пингезэ.
Чачсь Смоленск ошсо 1937-це иень эйсюрковонь 11-це чистэ.
Прядсь Московонь государственной библиотечной институт ([[1960 ие|1960-це ие).[[1955 ие|1955-це иестэ]] саезь [[1957 ие|1957-це иес]] – Тонавтыцянь кудонь (Дом учителя) библиотекань важодиця (библиотекарь); 1960 – 70-це иетнестэ – саршей, прявт библиограф, 1970 – 92-це иетнестэ – информационно-библиографической отделэнь прявт, [[1992 ие|1992-це иестэ]] саезь – Национальной библиотекань библиограф.
Покш путовксозо библиографической тевень ладямонтень, библиографонь анокстамонтень, [[Мордовия Республикась|Мордовиянь]] библиографической краеведениянь кастомантень. Зярыя библиографической указателень ды методико-библиографической материалонь автор, пурныця (составитель) ды витниця-петниця (редактор): «Искусство Мордовии» (1973), «[[Иркаев, Николай Лазаревич|Николай Лазаревич Иркаев (Никул Эркай]])» (1988), «Мордовская государственная республиканская универсальная научная библиотека им. А. С. Пушкина (1899 – 1989)» (1989), «Писатели Мордовии» (2001) ды лият. Ваннось Мордовиянь библиотечной тевенть. Ульнесь Саранонь культурань народной университетэнь теицятнестэ вейкекс, «Знание» вейсэндявксонь лекторокс.
Кулось [[Саран ош|Саран ошсо]] [[2007 ие|2007-це иень]] [[Таштамков|таштамковонь]] 14-це чистэ; калмазь П. Г. Смидович лемсэ Мордовской государственной природной заповедникень калмолангсо.
Казевксэнзэ.
Казезь Трудонь Якстере Знамянь орденсэ, «За доблестный труд. В ознаменование 100-летия со дня рождения В. И. Ленина», «За трудовое отличие», «Ветеран труда» медальсэ.
Литературась.
[[Категория:Московонь государственной библиотечной институтонь прядыцят|П]]
[[Категория:Саранонь культурань народной университетэнь теицят|П]]
[[Категория:Библиотекань важодицят|П]]
Платонов, Сергей Захарович

Платонов Сергей Захарович, валмородей, сёрмадей, журналист.
СССР-нь сёрмадеень вейсэндявксос совиця (1958-це ие).
Эрямо пингезэ.
Чачсь неень Пенза ёнксонь Лопатина буень Сосновка велинесэ 1915-це иень аштемковонь 26-це чистэ.
Прядсь Мордов. пед. техникум (1932-це ие, Саратова ёнксонь Петровск ош), М. Горькой лемсэ лит. институт (1956-це ие). 1932-це иестэ саезь 1933-це иес важодсь тонавтыцякс Саратова ёнксонь Каргалейка велесэ. 1933-це иестэ сась эрямо Саран ошов, роботась «Ленинэнь киява» газетасо лит. сотрудникекс. 1937-це иестэ чумовтомо чумондозель (репрессировазель). Ульнесь Колымань лагерьтнесэ, Якутиянь алмазов таркатнесэ. Олякстомтомадо мейле (1944-це ие; реабилитировазь 1992-це иестэ) велявтсь Саранов. 1945 – 85-це иетнестэ – Эрзянь-мокшонь книгань издательствань редактор, «Сятко» журналонь, «Эрзянь правда» газетань важодиця. Поэзиянь ды прозань кемень пусмонь автор. Кода поэттэ эсь прядонзо яволявтсь Мордовиянь периодикасонть 1930-це иетнень ушодовомсто. «Вийс совамо» лирикань васенце пусмонзо ливтизе 1957-це иестэ. «Монь вечкемам», «Минек уцясканок», «Монь кудосо тонеть эрямс» ды лия лиро-эпической сёрмадовксонзо теизь «Поэмат» пусмонть (1959-це ие). Поэмань шкинемасонзо редявить драмась ды лирикась, авторонть марто ве шкасто эриця ломантнень уцяскаст туртов мелень явомась. Ссылкань шказо невтезь «Алмазт» поэмасонть. «Кить-янт», «Эрямос совамо», «Васенце вечкема» ды лия повесттнесэ авторось панжовсь кода прозаик, кона ваннось войнадо мейлень веленть эрямонзо. Велень эрямонь стакачитненень истя жо алтазть «Гараевень честезэ» драмазо (1956-це ие) ды «Миллионерт» комедиязо (1957-це ие). Платонов ютавтсь эрзянь кельс рузонь классической поэзиянть, истя жо М. А. Бебанонь, И. М. Девинэнь, А. С. Малькинэнь ды мокшонь лия автортнэнь поэзияст.
Кулось Саран ошсо 1986-це иень панжиковонь 20-це чистэ.
Литературась.
http://www.lib.e-mordovia.ru/Library/?Char=&amp;id=111
http://www.erzia.saransk.ru/arhiv.php?n=1034&amp;nom11=212 
http://inpenza.ru/lopatino/sosnovka.php 
https://ru.openlist.wiki/index.php?title=%D0%9A%D0%B0%D1%82%D0%B5%D0%B3%D0%BE%D1%80%D0%B8%D1%8F:%D0%9A%D0%BD%D0%B8%D0%B3%D0%B0_%D0%BF%D0%B0%D0%BC%D1%8F%D1%82%D0%B8_%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B8_%D0%9C%D0%BE%D1%80%D0%B4%D0%BE%D0%B2%D0%B8%D1%8F&amp;pagefrom=%D0%9F%D0%BB%D0%B0%D1%82%D0%BE%D0%BD%D0%BE%D0%B2+%D0%A1%D0%B5%D1%80%D0%B3%D0%B5%D0%B9+%D0%97%D0%B0%D1%85%D0%B0%D1%80%D0%BE%D0%B2%D0%B8%D1%87+(1915)
https://www.wikiwand.com/ru/%D0%9F%D0%BB%D0%B0%D1%82%D0%BE%D0%BD%D0%BE%D0%B2
https://pandia.ru/text/80/123/47164-15.php
Гурьянов, Сергей Тимофеевич

Гурьянов Сергей Тимофеевич — социолог, философ, тонавтыця. Фиософиянь наукань доктор (1972-це ие), профессор (1975-це ие). Эрзя.
Эрямо пингезэ.
Чачсь 1928-це иень сундерьковонь 27-це чистэ Самара ёнксонь Исаклань буень Краный Боец велесэ. Прядсь Куйбышевень государственной педагогической иститут (1951-це ие). 1951 – 65-це иетнестэ важодсь средней школань тонавтыцякс, директорокс, Куйбышев ошсо ды Куйбышевень ёнкссо роно-нь прявтокс; 1965 – 72-це иетнестэ – В. И. Ленин лемсэ Московонь гос. пед. институтонь социологиянь лабораториянь прявт; 1972 – 2004-це иетнестэ – философиянь ды наукань методологиянь кафедрасо социологиянь лабораториянь прявт, 2004 – 2008-це иетнестэ – управлениянь теориянь ды технологиянь кафедрань профессор М. В. Ломоносов лемсэ МГУ-со. Тейсь покш путовкс россиянь социологической наукань арамонтень-кепетемантень, ёроков социологонь ды философонь анокстамонтень. 1971 – 72-це иетнестэ ютавтсь вейкетстямонь (сравнительной) исследованият Московонь ды Москов ёнксонь, Саранск, Херсон, Львов оштнэнь вейке типень промышленной предприятиятнесэ. Сядо ведьгеменде ламо научной сёрмадовконь автор, конатнень ютксо сисем монографият ды «Социология управления» тонавтнема книгась (М., 1990-це ие). Тейсь социальной управлениянь, планированиянь, прогнозированиянь, од ломанень профориентациянь стакачитнень коряс социальной школа. Анокстась наукань кавксо докторт, ведьгеменде ламо кандидатт.
Казезь «Знак Почёта» орденсэ, «За доблестный труд в Великой Отечественной войне 1941 – 1945 гг.», «Ветеран труда» медальтнесэ.
Кулось 2011-це иень ацамковонь 29-це чистэ Московсо.
Чичеватов, Николай Максимович

Чичеватов Николай Максимович – ракетно-космической техникасо специалист. Генерал-лейтенант (1986-це ие). Технической наукань кандидат (1989-це ие), профессор (1990-це ие)(1992). 
Эрямо пингезэ.
Чачсь 1938-це иень якшамковонь 7-це чистэ неень Мордовия Республикань Ицял буень Ламбаське велесэ.
Прядынзе Военно-воздушной инженерной (1961-це ие) ды СССР-нь ВС-нь Генштабонь военной (1984-це ие) академиятнень. 1961 – 75-це иетнестэ важодсь инженерно-командной должностнесэ (Краснодарской ёнксонь Майкоп ош, Украинской ССР-нь Винница ош); 1975 – 77 – полконь командир, 1977 – 78-це иетнестэ – полавтыця (зам.), 1978 – 82-це иетнестэ – стратегической назначениянь ракетной ушмонь (войскань) дивизиянь командир (Украинань ССР-нь Житомир ош); 1984 – 88-це иетнестэ – командующеень васенце полавтыця, стратегической назначениянь ракетной армиянь командующей (Оренбург ош); 1988 – 93-це иетнестэ - Военно-инженерной космической академиянь начальник (Санкт-Петербург ош). 1994 – 98-це иетнестэ – «ТВ-3 Россия» телеканалонь генеральной директор, 1998 – 2006-це иетнестэ – вице-президент; 2007-це иестэ саезь – Вейсэндязь (Объединённой) вагонной компаниянь президент (Москва ош). Комсьветееде ламо научной роботань автор, конатнень ютксо кемень монографият.
КПСС-нь 27-це съездэнь делегат (1986-це ие), Весесоюзонь парт. конференциянь делегат (1988-це ие).
Казезь 2-це ды 3-це степенень «За службу Родине в Вооружённых Силах СССР» орденсэ, истя жо Циолковскоень, Королёвонь, Куба Республикань медальсэ.
Швачка, Анжелина Алексеевна

Анжелина Швачка — оперань морыця (меццо-сопрано).
СОФИН

СОФИН  («Суоминэнь юронь раськетнень идемань вейсэндявкс», ) — пек содавикс тев, конась стяко теезель 1932—1933  иетнестэ. Теицясь — Алоошонь (Нижней Новгородонь) ОГПУнь представительствась.&lt;br&gt;
Даволковонь 1932 иестэ Кузебай Герд (удмуртонь валморонь ладсий, сёрмадыця, раськень кепедемань тевтнень теиця) тердезель васенце «кортамос» Горький ошсто савкс следовательнень. Те ульнесь Горький ёнксонь ОО ПП ОГПУнь 2це отделэнь прявт — А.Д.Антоновский. Самай сон ускизе сёрмадыцянть Горький ошов.&lt;br&gt;
Панжиковсто Кузебай Герд таго тердезель Горький ошов, косо ульнесь пекстазь 1932 иень панжиковонь 13 чистэ. Чумондозель кода контрреволюциянь вейсэндявксонь прявт. &lt;br&gt;
ОГПУнь коряс «Бӧляк» вейсэндявксось кармась СОФИНэнь ушодомакс-кепедемакс. СОФИН, келя, тейнесь эрьва кодамо тевть, конатнень смустекс ульнесь Удмуртонь, Маринь, Мордовиянь, Карелэнь, Коми-Зырянонь АОнь явовтома СССРдэ ды теке марто «Вейсэнь финнэнь-угрань федерациянь теевтема Финляндиянь ветямонзо ало» (), истя жо чумондозель эстононь ды финнэнь дипломат марто сюлмавоматнень кисэ, шпионажсэ не мастортнэнень, террактонь анокстамосо. Кузебай Гердэнь башка тевентень совавтызь Д. А. Батиев (коми), В. И. Лыткин (коми), В. П. Налимов (коми), С. А. Попов, А. А. Чеусов. &lt;br&gt;
Весемезэ судясть 28 ломанть, башка тевень коряс, конатне сюлмавозельть СОФИН марто еще 3 ломанть.&lt;br&gt;
Те тевенть коряс истя жо чумондозель Маркелов, Михаил Тимофеевич - этнограф, фольклоронь ды музеень важодий, суоми-угрань раскетнень содый; Равчирень раськетнень культурань искувиця. Эрзя.&lt;br&gt;
2020 ие

2020 (кавто тёжат комсеце) ие
Грибова, Елена (Иглан) Ивановна

Елена (Иглан) Ивановна Грибова — советэнь шкань оперань морыця (меццо-сопрано). Чачсь Камбулино велесэ (Алтаень край) 1919 иень панжиковонь 31 чистэ - кулось 1986 иень сундерьковонь 17 чистэ, кулома таркзо а содавикс). Эрзя.
Эрямопингезэ.
Иглан Ивановна часть Камбулино заимкасо Алтайской ёно. Заимкасо ульнесть ансяк колмо кудот. Тетязо - Иван Куприянович Грибов - ульнесь каштомонь-кашлангонь вачкиця. Чачсь Старославкино велесэ Петровской уездэнь Саратовонь губерниянь, каштомонь-кашлангонь вачкиця. Эрзя. Тусть од эрямо таркав вачочиде. Авазо — Анастасия Тимофеевна Грибова.
Тетянзо ульнесь паро вайгелезэ (тенор), тень кувалма морсесь ярмакдо церкувасо малава 20 иенть. Иглан ульнесь кеменьце эйкакшокс. Авазо чачтызе 52 иесэ. Анастасия Тимофеевна - авазо ды лия эйкакштнэ сёрмадомо-ловномо эсть машт, яла теке весе тейтеркатнень ульнесть паро вайгельть. Тетязо свал сайнесь Иглансо церкував, зярдо тосо морсесь. &lt;br&gt;
Иглан Ивановна свал кортась:«Иглан – те кезэрень эрзянь лем, сон православной лемтнень ютксо арась. Истя лемдимизь тятям-аван».
1926 иестэ Иглан ды лелязо тусть тонавтнеме Алма-Атав. Прядсь тосо 9 класст. Тувака важодсь Осавиахим советсэ, дежурясь гостиницасо. Яксесь хоров морсеме. Лия таркав туемань лангс апак вано весе Грибов эйкакштнэ кортась эрзякс ды эрзянь койтне кирдевсть кудосо.
Тонавтнемань ушодомазо.
1935 иестэ сась Московов морамо тонавтнеме. Глазунов лемсэ музыкань ды драмань училищасо вастызь паро ладсо. Ансяк сон ульнесь пек од оперань морамо тонавтнеманень. Секс саизь васня драмань отделенияс, косо сон тонавтнес 1941 иенть видс. Мейле ютавтызь оперань отделенияс. Морамонь тонавтыцякс ульнесь Елена Дмитриевна Бородачева. Конась ульнесь Игланнэнь омбоце авакс: лездась валсояк, ярмаксояк, сон чарькодсь, кода стака тейтерентень тонавтнемс. Чить Иглан тонавтнесь, чокшне - важодсь театрасо, зярдо эрявсь сцена ланго ламо ломанть. 
Карьерань ушодомазо.
Тонавтнемань прядомадо мейле тердизь Куйбышев ошонь оперань театрас (неень шкане Самарань оперань ды балетэнь театрась. Дебютэзэ: Ольгань морамозо «Евгений Онегин» П. И. Чайковскоень операсо. Кунсоломонзо васенце рядс сась авазо. 
1944 иесэ конкурс вельде ульнесь саезь Покш театрас () Московов. Конкурсос сакшность 60 ломанть. Истя 1944 иестэ саезь Иглан Ивановна кармась "«первой мордовкой, выступающей на сцене Большого театра»". &lt;br&gt;
Покш театрасо сон важодсь 20 иеть ды морась малаво 30 морамонь партият. Покш лезкс тензэ макссь В. В. Барсова — СССРень раськень артисткась, конась явсь мель од тейтерентень. Иглан Ивановнань конёвпаргосо ванстовсть ламо фотокувт В. В. Барсова, М. П. Максакова, С. Я. Лемешев марто: сынь весе ульнесть ялгаксчисэ ды вейсэнь важодемасо.
Мордовияв артнемась.
Свал сакшнось Мордовияв ды морась эрзякс. Иглан Ивановнань ванстови Республика Мордовиянь Прявт архивсэ, конась ульнесь тозонь максозь 1991 иестэ.
Аваулемкс

Аваулемкс ("Материя") — улемксэсь, конась кедьсэзэ ули истямо покшолмат, кода: стакачи, покшчи, бунтякчи(масса), молема, таргома/рикстема, ды истя тов.
Стяконь пельксстэ ды паксят.
Паксят ды вещества стяконь пелькстнэ аштиця ютксто башка арсевить фермионт ды бозонт, истяяк пелькстне, конатненень ули оймсема бунтякчизэ.
Кшнипонат

Кшнипона – пачк аневтиця кшнипонакс цидярдиця стяконь аваулемксэсь, конась ульни паро лембе ветицязо ды чудемвалдо ветицязо. Акшипонат маласо аштязь, кедьсэст ули атомютконь сюлмотне ды цитерень правовкс.
Явовома.
Кшнипонатне понат:
Тюстонь кшнипонат явовить: 
Чуро кшнипонатне истя жо явовить:
Муекшнема.
Покш пелькс муекшнить сюлмавкстнесэ модакевсэнть.
Кшнипона максовтома туртов теить чиполанть, вана истя:
1622 ие

1622 (вейке тёжат котосядт комсь омбоце) ие григорианонь ковкерькэнть коряс — авось високосной ие ды ушодови шлямочистэ. 
Чачсть.
"Вн. истяжо: "
Кулость.
"Вн. истяжо: "
1225 ие

1225 (вейке тёжат кавтосядт комсьветееце) ие.
Кристаньчи

Кристаньчи (грек. Χριστός — «Пома́занник», «Месси́я») — масторонь пазнэнь кемемась, кона лисемсь малав 33-це иестэ Палестинасо, эрямо ды тонавтнема Иисус Кристосдо. Сынь ёвтнезь Од Вейсэньлувсо (Библиянь пелькс). Кристантне кадот Иисус Кристос Назаретсто ули Мессия, Пазнэнь цёра, ломанень идиця. Сынь кодат эсь историкань ойменев.
Кристаньчи — сехте покш авраамиянь ды масторонь пазнэнь кемемась, улицятнень ламочи коряс (малав 2,4 млрд. ломанть) ды географиянь кастома коряс: кристиантне улить весе кирдимастортнесэ.
Седе покш кристианонь тарадт — католицизма (малав 1,2 млрд ломанть), православия (малав 280 млн.), протестантизма (малав 800 млн.), кезэрень чилисемань православной церьковат ("монофизитства") ды кезэрень чилисемань Ассириянь церькова Чилисемасо ("несторианства") (70—80 млн.).
1054-це иень ульнесь церьковань явома православной ды католикань церьковатнень (кезэрень чилисемань явомсь икеле). Протестантизмонь явомс ульнесь реформациянь виень результатось католикань церьковасо XVI пингезэ.
Пифагор

Пифагор Самосонь (, , «пифиянь кортыця» ("вещатель"?); 570—490 иеть м.п. икеле) — кезэрень грекень философ, математик ды мистик, религиозной философянь школа пифагортненень теицясь.
Жан Жак Руссо

Жан Жак Руссо (; аштемковонь 28-це чистэ 1712-це иень, Женева — медьковонь 2-це чистэ 1778, Эрменонвиль, Париж маласо) — франциянь ды швейцаронь философ (чась Женева республикасо), Просвещения пингенень сёрмадей. Истя жо морыця, композитор ды ботаник. Седе покш сентиментализмонь улиця. Сон ули содавикс Покш Французонь революциянь предтеча истя жо. Кортысь «природанень мурдавтомадо» ды социальной равенствадо.
Адам Смит

А́да́м Смит (; лемдесь ды чачсь Керколдисо, Шотландиясо, Великобритания инязормасторсо 1723-це иень аштемковонь 5 (16)-це чистэ — 1790-це иень аштемковонь 17-це чистэ 1790, Эдинбург, Шотландия, Великобритания) — шотландиянь экономист ды философ-этик, экономикань теория теиця наукашка, эсь классикань школанень теиця. 
Экономикань либерализмонь ды "олячи рынок" теориянь теиця. 
Прявт сёрмадомат.
Рузокс
Сунь-цзы

Сунь-цзы (кит., Чжэнчжан; чачсь Сунь У, омбоце лем Чжанцин) — китаень стратег ды арсиця, кона эрясь VI икеле м.п. Содавикс трактатонь военной стратегиядо авторось «Войнань артовкс»; 544—496 иеть икеле м.п.
Вольтер

Вольтер (фр. Voltaire; 1694-це иень сундерьковонь 21-це чистэ, Париж, Франция — 1778-це иень панжиковонь 30-це чистэ, тосо; чачомань лем Франсуа́-Мари́ Аруэ́, фр. François Marie Arouet) — покш французонь философ-тонавтыця XVIII пингезэ, морыця, прозаик, сатирик, трагик, историця ды публицист. Псевдонимень "Voltaire" лисема асодавикс. Те машты улемс «Arouet le j(eune)» — «Аруэ вишка» (латинэнь сёрмадома — AROVETLI), верланось пример — Вольтер теевсь слогтне эсь ошонь Эрво лемсэ: Airvault → vault-air → Voltaire. Те истя жо машты ули сонзэ эйкакшонь велемесь «le petit volontaire».
Эсь лемесь ульнесь седе содавикс Покш Французонь революция пингезэ. 
Литературась.
Монографият
Статьят
Макс Вебер

Максимилиа́н Карл Эми́ль Ве́бер (; 1864-це иень чадыковонь 21-це чистэ, Эрфурт, Пруссия — 1920-це иень аштемковонь 14-це чистэ, Мюнхен, Германия), содавикс Макс Вебер () — немецень социолог, философ, историця, вийкирдиень экономист. Веберень идейтне теевсь седе покш влияния вейсэньдявксонь наукатненень, пек — социология. Эмиль Дюркгейм ды Карл Маркс марто Вебер ули социологиянь науканень теиця.
Эсь тонавтнема социология ды религиянь социлогия границасо ульнесь сёрмадось содавикс книгасо «Протестантонь этика ды капитализмань ойме» 1905-це иесэ. Вебер кортысь культурань ды религиянь влияниятнедэ. Сыньзэ сон неись капитализмань экономикань форманень генезис. Эсь мейле тонавтыця теевсь Китаень, Индиянь религиятне ды кезэрень иудаизм марто штобу чарькодемс тувтал Чилисемань ды Чивалгомань авейкетьксчить.
Прявт сёрмадомат.
Конат-конат рузонь кельсэ изданиятне
Людвиг Витгенштейн

Лю́двиг Йо́зеф Иога́нн Витгенште́йн (; 1889-це иень чадыковонь 26-це чистэ, Вена — 1951-це иестэ чадыковонь 29-це чистэ, Кембридж) — австриянь философ ды логик, аналитикань филофиянь теиця, седе покш философ XX пингезэ. Теевсь «идеальной» келень программась, кона ульнесь математика логикань келень прототипсо. Корты философия «келень критиканень». Теевсь , кона ульнесь содамонь структурань проекциясь масторонь структуранень.
Прявт сёрмадомат.
Конат-конат рузонь кельсэ изданиятне
Белл, Александр Грейам

Алекса́ндр Гре́йам Белл (; 1847-це иень эйзюрковонь 3 чистэ Шотландия, Эдинбург — 1922-це иень умарьковонь 2 чистэ, Баддек, Од Шотландия, Канада) — учёной, , телефониянь теиця, American Telephone and Telegraph Company (AT&amp;T) компаниянь теиця.
Велико Търново

Велико Търново (, 1963-це иес - Търново) – Болгариясо ош.
Колумбия

Колумбия (, [reˈpuβlika ðe kə-LUM-bee-ə]) — кирдимасторось пелевёнксо Лембеёнксонь Америкасо.
Нарумнячи

Нарумнячи — философиянь категориясь, невтиця сехте ине-сэрей арсемань тейнекшнема чамозо, вейсэньдязь арсекшнеме маштомазо, анализ, абстрагирование, ды вейсэньгадокшнома маштомазо.
Смустензэ коряс малав "intellectus" латин валось — «чарькодекшнема» — психика ёнксозо, аштиця од ситуацият видьс тонадокшномо маштомасто, опыт коряс тонавтнема видьс маштомасто, чарькодемасто ды путомасто абстрактонь концепциянть, эсь содамотнень лезэ максомасто вейке-вейке-тейнекшнемасонть пертьпельксэнть марто.
1601 ие

1601 ие.
Чачсть.
"Вн. истяжо: стэ"
Кулость.
"Вн. истяжо: стэ"
Морыця революция

Морыця революция, истяжо "Моронь революция" (, , ) — протестнал, кона лисесь 1987-1991 иетнестэ балтонь мастортнесэ.
Морыця революция Эстэнь Масторсо

Икелень пингеть.
Эстэнь масторсонть кезэрэнь пингстэ эристь рузт. Сыньдест башка, тов ютасть лия ломанеть, конатнень тонавтнема мейлень сравтома коряс тов кучизь. Неть ломантне авольсть саты культурной: лисязь техникумсто ды училищетнестэ, сынь арселизь эстэтнэнь теке меельцеть ульнесть долгсо.
Сынь ламоксчист ламолгадсь, ды эстэнь интеллигенциясь ушодость суволгадомо эстэнь кель ды культура ванстокшномадонзо.
Эстэт ине абунгавтомас, ульнесть рузт, конат ве мельсэ ульнесть эстэт марто.
11 таштамковсонть 1988 иенть морыця паксясэнть промсть 300 тюжат эстэт, мезе ули весе эстэнь эрицятнень эйстэ Эстэнь масторсонть колмоце пельксэзэ.
«Фосфоритонь торпинге».
Фосфоритонь торпинге (эст. Fosforiidisõda) - раськеонкставикс протестнал, конат ульнесть тердезь мелесэ вачкомс карьер.
Ломанеть маризь ненть арсематнень 25 даволковсонть 1987 иесэ эстэнь телеваномасто. Тень чинть кой коряс тень торпингень ушотксокс ловить. 
Тень каршонзо ломанеть кедензэ путызь. Тарту университет тонавтницязо тусть фосфориттнэ кундамо каршонзо.
Цётавкссонть, ненть плантнэнь прявткудо (правительство) кадозь, а те лыкамось шаштынзе раськенть.
Лисьмапрят.
Симонян Р.Х. Эстония. Оберетение второй независимости. Изд. "Аспект Пресс", 2016. - 320 л.
Согра

Согра - седе сэрейстэ лей чудильмадонзо лайме пельксэнзэ, вельтевекшниця тавада шкасто эли чадоведеть шкастост.
Сограт келезэ валаня мастортнесэ улевить вейкетьнек чудильма келезэ марто, улевитькак кеменнек чудильма келезэшке.
Он

Он (, ) - ушонь алкуксчинь амарязь ульнема, конась эряксадомань каршонзо ашти. Кой коряс, тень ульнемасонть ломанесь неевкст неи, конат улить тень тевенть мекев каямось, конат ульнесть онось икелев.
Наргедь

Наргедь - озакшнезь кевшке, конанть лездыть прок палыця лездыця чувовикс.
Тень тейнить нупонь ды тикше кадовкстонзо.
Лездыця чувовикстнэ

Лездыця чувовикстнэ — минеральнень ды органикань мода вейсэнь пельтнезэ, конат химиянь ды физикань обуцятнезэ мерить лезэ максомо сынст сурбундамосо.
Ямодт

Ямодт — ямодень кшнипонат гидроксидензэ.
Кечкерема

Кечкерема — пежев ды виздев тевтнеде келей ломакурот ютксо содавикс тамашась.
Менькс

Менькс — пичкамо, диагностика кис лезэ максовикс вещество.
Паннононь лодом

Паннононь лодом (Куншкань-дунаень лодом) - Дунай лей куншкань чудемасонзо аштиця лодомось. Паннононь лодом тустосто эрямо озавтозь, тень лангсо аштить лият ютксо Будапешт, Пожонь, Загреб, Темешвар ошт.
Те лодомось ули кезэрэнь иневедь потмаксозо, а Балатон эрьке ули тень иневедень кадовкстозо.
Балатон

Ба́лато́н (, , , , ) — Мадьяронь Масторсо чилисемаёнксо аштиця эрькесь, сехте покш Куншкань Европасонть.
Валаськавтома

Валаськавтома ули лангонь мазылгавтыця паймась. Валаськавтома смустезэ ули мазылгавтома рунгось сехте човине лангоксть сайнема тень ёнамонь туртов, алка казямонть ды чавочамонь кумболксонть тейнемга.
Менель

Менель — весе неиця мастор велькссэ таркась.
Модань менель.
Модань менель неяви лиякс. Улеви маней ды сэнь, эли сонзэ лангсо улевить пельветне. Чивалгома ды чилисема шкасо менельсэ лисить ожо ды якстере тюстот. Менелень сэнь тюсть тувталозокс ули чипаень сэнь тюстонь валдонть сехте виев сравтома. Чивалгома ды чилисема шкасто чипаень валдось арды седе кувать кинть, секскак валдомтыця коштонь лангот тюстолгадыть якстере тюсттнесэ. 
Весэнть менель раужолгады, ды тень лангсо неявить тештеть ды ков.